***E l ő t e r j e s z t é s***

Litér Község Önkormányzata Képviselő-testületének

**Szociális célú tűzifavásárláshoz kapcsolódó támogatás igénylése**

 **tárgyú napirendi pontra**

**Tisztelt Képviselő-testület!**

**Tisztelt Bizottságok!**

A Kormányzat az elmúlt évek gyakorlatának megfelelően, az idei évben is lehetőséget biztosít a településeknek szociális tüzifa vásárlására, ezért a belügyminiszter pályázatot hirdetett a **települési önkormányzatok szociális célú tüzelőanyag vásárlásához.**

Az idei pályázati kiírásban a pályázók köre az 5000 fő lakosságot meg nem haladó önkormányzatok.

A támogatást az a települési önkormányzat igényelheti, amelyik a szociális rászorultság és a 2020. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza.

A nyilatkozat a Kincstár MAKPER hivatali kapura történő megküldésének határideje 2020. augusztus 31.

Litér község maximálisan 74 m3 keménylombos tüzifát igényelhet, 93 980Ft (1 270,- Ft/m3) önrész vállalásával.

**Határozati javaslat**

**Litér Község Önkormányzata Képviselő-testületének**

**……. /2020. (VIII. .) LKt. határozata**

Litér Község Önkormányzatának Képviselő-testülete úgy határozott, hogy Magyarország 2020. évi központi költségvetéséről szóló 2019. évi L. törvény 3. melléklet 1.9. pont szerinti A települési önkormányzatok szociális célú tüzelőanyag vásárlásához kapcsolódó támogatásra pályázatot nyújt be a Belügyminisztériumhoz.

Litér Község Önkormányzata ……… m3 keménylombos tűzifára nyújtja be pályázati igényét, melyhez költségvetésében biztosítja a bruttó ………….,- Ft-os önrészt.

Litér Község Önkormányzata a szociális tűzifában részesülőktől ellenszolgáltatást nem kér.

A képviselő-testület felhatalmazza a polgármestert az igénybejelentés benyújtására, és a saját forrás rendelkezésére állásáról szóló nyilatkozat megtételére.

Felelős: Varga Mihály polgármester

Határidő: azonnal

 Varga Mihály sk.

 polgármester